Det har vist sig at være en stor udfordring for Kunsten at genskabe en præsentation fra 2013 i forbindelse med j ubilæumsudstillingen Pussy Power med Kirsten Justesen, som fylder 80 år til december. - Hvor man ofte fandt tunge tv-kasser med plads til planter og familiefotos ovenpå - så har de fleste mennesker erstattet husalteret med en fladskærm. Og selv de fleste marskandisere har opgivet at sælge de gode, gamle fjernsyn med tunge bagdele. Sådan beskriver det nordjyske Kunstmuseum det selv. Det er denne udstilling, museet skal have hjælp til at lave: Tv’erne skal helst være sorte eller grå, og så skal de kunne tilsluttes en videoafspiller via scart- eller composite-stik, så de 20 performance-værker kan vises på dem. Udover det skal størrelsen være på 14” og 19” eller cirka 50 centimenter i højden. Man kan kontakte Sally Baasch Søndergaard, som er registrator på Kunsten, på ss@kunsten.dk, hvis man ligger inde med en af de gamle apparater. Museets deadline for at skaffe dem er 15. juni, hvor udstillingen starter.
24 styk af den gode gammeldags type med godt fylde bagpå er lige nu efterspurgt. Og du kan hjælpe.